title: Zeus
text: Zeus (en griego antigo Ζεύς Zeús) ye, en a mitolochía griega, un dios de qui se diz que ye o "pai d'os dioses y os hombres", que gubernaba a os dioses d'o Mont Olimpo como un pai a una familia, de traza que mesmo qui no yeran os suyos fillos naturals se dirichiban a ell como tal. Yera o Rei d'os Dioses que supervisaba l'universo. Yera o dios d'o cielo y o trueno. Os suyos atributos incluyen o lampedo, l'aliga, o toro y o caixico. Amás d'o suyo herencio indoeuropeu, o clasico Zeus "recolector de boiras" tamién obtenió bells rasgos iconograficos de culturas de l'antigo Orient Proximo, como o cetro. Zeus fue representau a sobén por os artistas griegos en dos poses: de piet, abanzando con un rayo devantau en a suya man dreita, y posau machestuosament.
  
  Etimolochía 
  O teonimo Zeus se remonta a un teonimo proto-indoeuropeu d'o que derivan bells cognatos en diferents luengas indoeuropeas: o chupiter d'a relichión romana, Tyr Zio d'a relichión escandinava y atros. Alavez, ye a continación griega d'un dios celeste sobirán d'a relichión proto-indoeuropea, exponent d'a primera función indoeuropea que describe Georges Dumézil.
  
  Referencias 
  
  Dioses de primera función indoeuropea
  Dioses olimpicos
  Dioses celestes
  Dioses d'o trueno
  Personaches d'a Iliada
  Personaches d'a Odisea